Nestro Petrol

**Nestro Petrol a.d. Banja Luka** bosanskohercegovačka je kompanija, koja se kao dio Optima grupe bavi distribucijom nafte i naftnih proizvoda u Bosni i Hercegovini.

## Historija 
Rješenjem Vlade Federativne republike Jugoslavije 12. aprila 1945. osnovano je preduzeće za promet nafte i naftnih derivata Jugopetrol Sarajevo, prethodnik sadašnjeg Energopetrola i Nestro Petrola.

Godine 1950. Jugopetrol se pripaja kompaniji Bosna Petrol, nakon čega ta dva preduzeća zajedno formiraju preduzeće za snabdijevanje nafte i naftnih derivata Jugopetrol Sarajevo.

Godine 1973. Jugopetrol je preimenovan u HENA OOUR Marketing Sarajevo. To preduzeće je onda nakon nekoliko mjeseci ušlo u sastav Energoinvesta Sarajevo, koja 31. augusta 1973. ponovo preimenuje naftno preduzeće u OOUR Energopetrol Sarajevo s poslovnicama u Bosanskom Brodu, Banjoj Luci, Mostaru, Živinicama i Zagrebu, te s predstavništvu u Pločama, gdje su se i nalazili skladišta nafte Energopetrola.

Trinaest godina kasnije, 1990. u sklopu društvenih reforma Ante Markovića, Energopetrol je reorganiziran u Društveno preduzeće Energopetrol sa p.o. Sarajevo.

Godinu dana kasnije, 1991. Energopetrol je ponovo reorganiziran u Energoinvest Energopetrol, preduzeće za promet nafte, naftnih derivata i prirodnog gasa, dioničko društvo (d.d.) sa p.o. Sarajevo.

Početkom rata u Bosni i Hercegovini, vlada novo formirane Republike Srpske donijela je odluku o odvajanju od preduzeća Energoinvest Energopetrol i formiranje novog preduzeća pod nazivom Energoinvest - Holding, Energoprtrol d.d. Sarajevo.

To novo formirano preduzeće tako je poslovalo sve do 13. marta 1998, kada je donesena odluka o izdvajanju Zavisnog preduzeća iz Energoinvesta MDP Istočno Sarajevo i pripajanju Matičnom državnom preduzeću Naftna industrija Republike Srpske (MDP NIRS).
[mini|Benzinska pumpa Nestro Petrola kod [Kaonik (Busovača)|Kaonika]]
Dvije godine kasnije, preduzeću je i promijenjeno ime, pa je tako 18. oktobra 2000. donesena odluka da se MDP "Energopetrol" preimenuje u MDP "Petrol".

24. januara 2003. održana je osnivačka skupština društva, na kojoj je donesena odluka o transformaciji državnog preduzeća u dioničarsko društvo. Od 19. marta 2003. Petrol a.d. Banja Luka posluje kao dioničarsko društvo.

Četiri godina kasnije, u februaru 2007, vlada Republike Srpske sklopila je ugovor o privatizaciji Naftne industrije Republike Srpske (s rafinerijama u Bosanskom Brodu i Modriči) s ruskom naftnom kompanijom Zarubežnjeft, koja je u ruskom državnom vlasništvu, za šta je ruska kompanija platila 236 miliona KM. Za kupovinu formirano je novo preduzeće pod imenom "Neftegazinkor", koja je u 100%-vlasništvu Zarubežnjefta. Od tada Naftna industrija Republike Srpske posluje pod imenom Optima Grupa.

Promjenom vlasnika, "Petrol" je dobio i novo ime, pa je tako 21. septembra 2010. preduzeće preimenovano u Nestro Petrol.

## Proizvodi 
Kao i većina kompanija koje se bave distribucijom nafte, Nestro Petrol nudi veliki asortiman naftnih proizvoda.

Pored motornih benzina, dizel goriva i maziva na pumpama, Nestro Petrola se također mogu kupiti plin, autokozmetika i dijelove za automobile.

Osim toga, Nestro Petrol ima i veliki asortiman roba široke potrošnje, te Nestro Petrol često posjeduju i vlastiti cafe bar i auto praonicu.

## Vlasništvo 
Rafinerija nafte Bosanski Brod notirana je na banjalučkoj berzi od 17. jula 2003. U februaru 2003. Vlada Republike Srpske sklopila je ugovor s ruskom naftnom kompanijom Zarubežnjeft o privatizaciji Rafinerije nafte Bosanski Brod, Rafinerije ulja Modriča i tadašnjeg "Petrola" u iznosu od 236 miliona KM.

## Također pogledajte 
* Rafinerija nafte Bosanski Brod
* Optima Grupa
* Rafinerija ulja Modriča

## Reference 
## Vanjski linkovi 
* Službeni sajt Nestro Petrola
* Službeni sajt Optima grupe

Kategorija:Bosanskohercegovačke energetske kompanije
Kategorija:Naftne kompanije
Kategorija:Kompanije osnovane 1992.
Kategorija:Kompanije notirane na banjalučkoj berzi